ગાંધીનગર: વિધાનસભામાં મહિલાઓના મુદ્દે કોંગ્રેસના મહિલા ધારાસભ્યની ટિપ્પણી અંગે આરોગ્ય પ્રધાન નીતિન પટેલે કરેલાં ઉચ્ચારણોનાં લીધે ગૃહમાં હંગામો મચી ગયો હતો. જેના કારણે ગૃહને રિસેસ સુધી મુલતવી રાખવાની ફરજ પડી હતી. ગૃહ ફરી શરૂ થયું ત્યારે કોંગ્રેસના તમામ સભ્યો વેલમાં ધસી ગયા હતા. અધ્યક્ષશ્રીની ચેતવણી છતાં કોંગ્રેસના સભ્યોએ હોહા ચાલુ રાખતા વિપક્ષના નેતા શંકરસિંહ વાઘેલા સિવાયના તમામ સભ્યોને એક દિવસ માટે સસપેન્ડ કર્યા હતા. સભ્યોને સસ્પેન્ડ કરાયા ત્યારે શક્તિસિંહ ગોહિલ સહિત કોંગ્રેસના કેટલાક ધારાસભ્યો ઉપસ્થિત ન હતા.